เคยเห็นประวัติคร่าวๆ ของร้านนี้ตามเฟสบุค หรือตามกระทู้ข่าวมาบ้างก่อนหน้าที่จะไปเที่ยวเชียงใหม่ แต่ไม่คิดว่าจะเป็นร้านดังขนาดนี้ คือวันที่ไปตอนกลางวันวันพฤหัส คนยังเยอะมาก ตอนเย็นกลับไปเอาของที่ลืมไว้ คนยิ่งเยอะมากๆ แนะนำให้โทรจองไว้ก่อน ถ้าทำได้นะคะ
ในส่วนของมาหาร ก็ได้ทานเมนูยอดนิยม ซี่โครงหมูสะพานโค้ง ซอสบาร์บิคิวรสชาติดี แต่เนื้อซี่โครงเหนียวไปนิดนึง เนื้อไม่หลุดออกจากกระดูก เลยทานได้ไม่หมด
Fish & Chip ทำได้ดีตามมาตรฐานที่ควรจะเป็น แต่เมนูที่ชอบมากที่สุดคือซี่โครงหมูอบสับปะรด ตัวหมูนุ่ม อร่อย ละลายในปาก จิ้มกับน้ำจิ้มซีฟู๊ดที่ให้มาด้่วย อร่อยมากจริงๆ แต่ว่าข้าวที่ให้มาทานคู่กัน เหมือนจะเละไปนิดนึงและให้มาเยอะเกินไป เสียดายที่ทานไม่หมด
แต่โดยรวมเป็นร้านที่ชอบมาก เพราะได้บรรยากาศสวนผัก ไปลองทั้ง 2 สาขาก็ชอบทั้งคู่เลย 
ผักสลัดให้มาเยอะมากๆ ในทุกๆจาน ทานไม่หมดเสียดายมากค่ะ